Sigert Patursson bóndi á Vatnaskørðum er uppkallaður eftir oldurabbabeiggja sínum Sigert Patursson úr Kirkjubø, sum nítjan ára gamal í 1889 fór úr Føroyum og endaði á langari ferð í Sibiriu, har hann í seks ár livdi og ferðaðist millum upprunafólkið. Sigert, sum í bókum sínum rópar seg Sigurd O. Patursson, var ævintýrari, rithøvundur, fjølmiðlamaður og tjóðskaparmaður um ein háls. Sigert droymdi um eitt veraldarríkið, har allir heimspartar og øll fólkasløg í heiminum eiga at sameinast. Í 1994 kom út forvitnislig bók um Sigert, sum Turið Sigurðardóttir skrivaði. Tá ið eg las forvitnisligu bókina um Sigert Patursson úr Kirkjubø, hugsaði eg fleiri ferðir, at tað er ikki bara í 2013, at føroyingar flyta av landinum og fara í allar heimskrókar, hetta hava føroyingar altíð gjørt. Útferðarlongsul hava vit øll, summi meira og summi minni, men at taka so dýran til, sum Sigert Patursson gjørdi í 1889, má vera eindømi. Les meira… Hildur Bjørnsdóttir úr Fylkir er væl nøgd við venjingarleguna í Føroyum. (Mynd Vagnur) Íslendska kvinnuliðið Fylkir úr Reykjavík er um vikuskiftið á venjingarlegu í Føroyum. Liðið vitjar Kyndil, sum skipar fyri kapping millum Fylkir, VÍF, Neistan og Kyndil. Fylkir endaði seinasta kappingarár miðskeiðis í íslendsku kappingini. Ørindini míni í høllini á Hálsi sunnudagin á middegi var at spyrja Hildur Bjørnsdóttir liðskipara hjá Fylkir, hvat hon heldur um føroyskan kvinnuhondbólt, og hvussu støðan er hjá kvinnuhondbóltinum í Íslandi. Les meira… Brúgvin er um at fáa samband við Argir. (Mynd Vagnur) Í gjárkvøldið setti eg meg í bilin og fór í býin at royna mítt nýggja myndatól. Myndatólini eru nú vorðin so teknisk, at“ eldri” maður sum eg havi torført at lesa í bókini allar møguleikar, slíkt myndatól kann. Gott mann hevur børnini og abbabørnini at hjálpa sær við tí tekniska. Koyrdi fyrst út í Sandá at hyggja, hvussu gongst at fáa brúnna lidna. Brúgvin, sum skuldi vera liðug á ólavsøku í ár. Fólk grenja ikki, tí rundkoyringarnar eru lidnar, og fólk síggja, hvussu menn stríðast at fáa brúnna lidna kanska til jóla. Vit bíða í tolin eftir brúnni, sum fer at broyta alla ferðslu út á Argir. Les meira… Spennandi, hvørji 33 fólkini eru, sum komandi manna nýggja løgtingið. Á løgtingsvalinum 29. oktober í 2011 vóru 30713 fólk á vali. Ùrslitið var hetta: Fólkaflokkurin 6883 atkvøður og 22,6% av atkvøðunum, Sambandsflokkurin 7546 atkvøður og 24,6%, Javnaðarflokkurin 5428 atkvøður og 17,7%, Tjóðveldi 5589 atkvøður og 18,2%, Framsókn 1933 atkvøður og 6,3 og Miðflokkurin 1883 atkvøður og 6,1% av samlaðu atkvøðunum. Les meira… Sum ungur hevði eg stóra virðing fyri politisku skipanini. Við aldrinum er virðingin minkað. Um eina viku er løgtingsval, og fólk eru spent, um vit fáa stjórnarskifti. Eg liggi inni við nøkrum valtølum seinastu hálvthundrað árini, og so løgið tað ljóðar, broytir atkvøðutalið hjá stóru flokkunum ikki nakað serligt. Vit hava so nógvar føddar atkvøður, og tørført er at flyta føroyingin ella rættari sagt, er føroyingurin ógvuliga vanabundin. Havi funnið fram nøkur tøl frá løgtingsvalinum í 1962. Og%-býtið av atkvøðum millum stóru flokkarnar er ikki nógv broytt. Eitt lítið rák er ein veg í eina tíð, so skiftir rákið bara eitt sindur. Soleiðis gerst eisini á løgtingsvalinum um eina viku. Les meira… Stóru lýsingarnar fylla nógv í býarmyndini. (Mynd Vagnu) Nú havi eg í nógv ár havt stóran áhuga fyri lýsingum, tí eg havi ábyrgdina av rulliskeltinum í R. C. Effersøesgøtu, sum Stuðlafelagið Neistin eigur. Vit hava ongantíð lýst við politiskum lýsingum, tí vit halda hetta vera løtuvinningur. Nú síggjast í havnargøtu stórar“ dúk” lýsingar, sum eg veit kosta vanliga einar 250 krónur fermeturin at gera í Føroyum. Men hetta vilja summir flokkar ikki gjalda, og tí eru teir farnir eystureftir eftr lýsingum. Les meira… Hans Pauli Olsen gjørdi standmyndina. (Mynd Vagnur) Havi altíð havt tað soleiðis, at tá ið eg komi út á bygd ella í bý, vilt eg ofta síggja standmyndir, serligar bygningar og vitja kirkugarðin. Tá vit koyra eftir Biskopsstøðgøtu nær Betesta, síggja vit vakra standmynd av vinnulívsmanninum J. F. Kjølbro, sála, persónur, sum hevur havt ótrúligan stóran týdning fyri Klaksvíkina. Eg visti nakað um kenda klaksvíkingin longu frá ungum árum, men nú vildi eg vita eitt sindur meira um mannin, sum kundi knýtast at standmyndini. Og hetta var áhugaverdur lesnaður. J. F. Kjølbro Joen Frederik Kjølbro varð føddur í Klaksvík 25. februar 1887 og doyði 6. februar 1967. Og tað eru ikki hissini avrik, maðurin fekk frá hondini. Skúlagongdin var ikki tann nógva hjá manninum, vanliga fólkaskúlan og nakrar mánaðir á handilsskúla í Danmark. (Greinin skrivað 27. november 2013) Les meira… Genturnar vildu á henda hátt stuðla teimum samkyndu. (Mynd Vagnur) Vit vóru í Danmark í 2009 og vitjaðu ein vinkonu, sum tíverri ikki er millum okkum longur. Eg var tá úti fyri serligari hending við kanalirnar í Keypmannahavn, tá fólk flokkaðust um tvær ungar gentur, sum høvdu eins litt yvirskegg og hárið. Eg fann fram myndatólið og spurdi genturnar, um eg kundi taka mynd av teimum. Jú, tað kundi eg gott, og eg fekk eisini søguna um yvirskeggini. Les meira… Handan elsteyran sæst stóri steinurin, sum vit børn hildu okkum eiga. Nógv varð spælt á hesum steini. (Mynd Vagnur) Vesturkirkjan er granni við barndómsheim mítt við Landavegin, og á bønum, har kirkjan stendur, spældu vit sum børn. Vesturkirkjan fyllir í hesum døgum fjøruti ár. Stóri steinurin á bønum vekir serlig minni, tí á steininum spældu og sótu børn dagliga. Steinurin var á ein ella annan hátt dragandi. –Vit áttu stóra steinin, og har kundu vit í friði sita við okkara dreymum, hildu vit. Grundarsteinurin til kirkjuna varð lagdur í 1968, men ikki fyrr enn 24. februar 1971 var samkoma á bønum, har menn frá byggifyritøkuni Lamhauge & Waagstein settu fyrstu spakarnar í hógvin. Les meira… Soleiðis minnist eg“ Gamla hospital”. Spell, at tað varð flutt. (Mynd Havnin–fólk og yrki) Tá ið Tórshavnar Skipasmiðja fyri nú nógvum árum síðani skuldu víðka um bedingina við nýggjum bedingsvogni, forðaði“ Gamla Hospitalið” útbyggingini. Fornfrøðingar og onnur stríddust ímóti Skipasmiðjuni, sum átti økið, til tess at varðveita dýrgripin Gamla hospitalið fyrsta sjúkrahús í Føroyum tikið í nýtslu í 1829. Semja varð at enda um at flyta hospitalið longur niðan, men hetta var ein vánalig loysn. Heldur átti húsið at verið flutt út til hinar sjúkrahúsbygningarnar. Les meira…